MTÜ Selts Raeküla

**RAEKÜLA VANAKOOLI KESKUS**

**Arengukava kuni 2020. aastani**

**Raeküla linnaosa**

**Pärnu linn**

**2011**

**SISUKORD**

|  |  |  |
| --- | --- | --- |
| 1. | Sissejuhatus | 3 |
| 2. | Ülevaade arengutest Pärnu linna Raeküla linnaosa | 4 |
| 2.1 | Ajalooline ülevaade | 4 |
| 2.2 | MTÜ Selts Raeküla | 7 |
| 2.3 | Raeküla Vanakooli Keskus | 9 |
| 3. | Hetkeolukord, probleemid ja finantsmajanduslikud näitajad | 12 |
| 4. | Raeküla Vanakooli Keskuse ARENGUSUUNAD | 16 |
| 4.1 | Keskuse ja kinnistu lõplik renoveerimine | 16 |
| 4.2 | RVK avatud kultuurikeskus | 18 |
| 4.3 | RVK avatud noortekeskus | 20 |
| 4.4 | RVK koolituskeskus | 22 |
| 4.5 | RVK sotsiaaltöökeskus | 24 |
| 5. | Raeküla Vanakooli Keskuse finantsprognoos ja planeeritavad rahastusallikad | 25 |
| 6. | Kokkuvõte | 27 |

**Sissejuhatus**

Käesolev Raeküla Vanakooli Keskuse (edaspidi keskus) arengukava on tinglikult kolmas, mis valminud. Esimeseks võib pidada 2004-2005 ette valmistatud Pärnu linna linnaosakeskuste ühine arengudokument ja teiseks juba 2006. aastal keskuse avamise järgselt valminud Raeküla Vanakooli Keskuse tegevuskava aastani 2011.a. Käesoleva strateegia koostamiseks oli paras aeg juba ka saabunud, kuna viimaste tegevussuundade kokkupanemisest oli peaaegu viis aastat möödas ja muutused, mis nii keskuses kui ka seda ümbritsevas keskkonnas, on mahukad.

Arengukava valmimisse andsid oma osa paljud keskuse tegemistega otseselt ja veidi kaudsemalt seotud organisatsioonid ja isikud. Nii toimusid mitmed ajurünnakud keskust haldava organisatsiooni – MTÜ Selts Raeküla – liikmete hulgas. Korduvalt toimusid kohtumised, sh koolitused, Raeküla koostöökolmiku – kool, lasteaed, keskus – liikmete vahel. Kaasamõtlema kutsuti keskuses tegutsevate huvigruppide esindajad – nn kultuurikollektiivid, tervisevõimlejad, koolituskeskuse kliendid ja paljud teised. Üleskutse omi mõtteid keskuse aregutes kaasa rääkima tulla, said ka paljud Pärnu LV ametnikud ja sõsarorganisatsioonid teistes linnaosades. Viimased kaks koostöögruppi küll ei hiilanud tagasiside hulgaga, aga mingil hulgal tagasisidet siiski tuli ja see on ikka rohkem, kui mittemidagi.

Käesolevas materjalis sisaldub inimeste tahe jätkata meie linnaosa kultuurikantsi, vana koolihoone, elus hoidmist, ja seda vaatamata saabunud majanduslikult rasketele aegadele.

Tänud kõigile, kes oma panusega on kaasa aidanud Raeküla Vanakooli Keskuse arengukava koostamisele. Tänu ka rahastajale, Kodanikuühiskonna Sihtkapitalile, kes omalt poolt panustas arengukava ettevalmistamisega seonduvaid tegevusi.

Jätkugu meil kõigil tarkust ja kannatlikkust kavandatu ellu viimiseks.

**II Ülevaade arengutest Pärnu linna Raeküla linnaosas**

Käesolev peatükk annab ülevaate nii Pärnu linna Raeküla linnaosas, selts Raekülas kui ka keskuses toimunud arengutest ja seda kuni käesoleva arengukava valmimise hetkeni.

**2.1 Fakte Raeküla linnaosast ja algkoolihoonest**

Pärnu linnas ei ole tänasel päeval ametlikult välja kujunenud palju linnaosi, kuid samas kasutatakse rahvasuus siiski viit neist – Vana-Pärnu, kesklinn, Ülejõe, Rääma ja Raeküla. Territoriaalselt kõige eraldatumaks ja ka kesklinnast kaugeimaks piirkonnaks on just nimelt Raeküla linnaosa. Arhitektuuriliselt iseloomustab linnaosa madalasustus – kuni kahekordsed elamud. Peredes on tihti esindatud mitmete põlvkondade esindajad – vanavanemad elavad kõrvuti lastelastega. Tootmisettevõtteid piirkonnas praktliselt pole ja suurimateks teenuste pakkujateks on kohalik kool ja lasteaed.

Esmakorselt on Raeküla linnaosa ajaloolistes materjalides märgitud juba 1265. aastal ja kohe ka Pärnu linna osana. Meile, raekülalastele, tähendab antud fakt, et juba 2015. aastal saame tähistada linnaosa 750. sünnipäeva. Kui 1850. aastal oli piirkonnas vaid kolm talu, siis 1885.aastal Tahkurannast linnaossa kolinud ehitusmeister Jakob Päts aitas kaasa uute talude rajamisele. Jakob Päts tegi piirkonnas lageraiet, jaotas raiesmikud kruntideks ja müüs need soovijatele. Osadele kruntidele ehitas ta ka majad peale. Lisaks mõjutas elanike juurdekasvu veel 1896. aastal avatud kitsarööpmeline raudtee Valga ja Pärnu vahel ning 1900. aastal Papiniidus valminud Baltimaade suurim Waldhofi puupapivabrik.

Rahvasuus on levinud Raeküla kohta erinevad nimed. Kõige laiemalt Rotiküla nimetus, mille kohta on liikvel mitmesugused legendid. Üks nendest kõneles raehärrast, kes tuli ratsahobusega vaatama, kuidas krundi saanud inimesed end sisse on seadnud, ja nähes ülesharitud maalappe ning paljusid mätaskatusega muldonne, olevat ta öelnud: “Teie olema kui rottid oma pesa kiiresti valmis teinud!” Inimesed, kes seda kuulsid, hakkasid naljatades oma elukohta Rotikülaks kutsuma ja Rotiküla nimi levis ümbruskonnast kaugemalegi.

1919. aasta Raeküla uue kaardi koostaja oli elukutseline maamõõtja ja metsaülem Peeter Päts, kelle ettepanekul pidi linnaosast saama aedlinn MERIMETSA. Rahvas ei võtnud aga nime omaks ja nii jäigi kasutusele RAEKÜLA. Rahvasuus jaotati rahvasuus Raeküla veel mitmeks külaks: Soolikaküla, Kännuküla, Truše küla, Pätsiküla, Tagaküla, Rotiküla.

Praegused nimetused pandi Raeküla tänavatele alles 1960. aastatel muuseumitöötajate poolt.

Täpselt sada aastat tagasi, juulis 1911, asutati Pärnu linna kooliseltsi Raeküla osakond. Kooliseltsi eesotsas olid vennad Pätsid – Konstanti ja Voldemar, kes koos teiste aktiivsete linnaosa elanikega hakkasid ettevalmistusi tegema kooli rajamiseks linnaossa. Raekülalastena peame väga oluliseks fakti, et just nimelt tulevane Riigivahem Kontstantin Päts tõi 1911.aastal loa Raeküla algkooli rajamiseks. Kahe klassiruumiga koolihoone ise valmis 1912.aastal ja jäi seejärel veidikeseks ajaks ootama õpetajat ja õpilasi. Just esimese leidmisega oli probleeme. Lõpuks, 24.03.1913.a., oldi valmis kooli avama ja nii loetaksegi linnaosa hariduselu alguseks seda kena kevadpäeva. Esimeseks koolijuhiks oli Martin Jürgen.

Raeküla linnaosa on juba ajalooliselt tuntud seltsilise ja heategevuslike liikumiste piirkonnana. Nii korraldas juba 1911. aastal kooliselts tasulisi aiapidusid, et koolihoone ehitamiseks raha koguda. Kui koolihoone valmis, siis hakati koolis tasulisi pidusid korraldama, et saadud rahaga soetada raamatuid, kappe, õppevahendeid või käia kevaditi õpilastega ekskursioonil.

Piirkonna elanike arv kasvas ja sellest tulenevalt suurenes pidevalt ka õpilaste koolis. Nii oligi oligi algkoolist saanud 1921. aastaks juba 6-klassiline kool. Tegutsema hakkasid erinevad noorteorganisatsioonid – Noorte Punase Risti organisatsioon, „Lootuse“ ring, noorteselts „Koit“ jt.

Kooli arengut mõjutas väga palju 1926. aastal valminud juurdehitus – saal ja jalutusruum, mille projekteeris üks Eesti kuulsamatest arhtektides Olev Siinmaa. Ehitise uue osa avamine toimus 31.10.1926. On sümboolne, et täpselt 80 aastat hiljem taasavati aula juba Raeküla Vanakooli Keskuse käivitumisel. Saali kasutati tasuliste pidude korraldamiseks, mille tuluga ehitati saali lava. Linnaosa seltsid annetasid raha pinkide ja toolide soetamiseks.

Vanas koolihoones tegutsesid koolivälisel ajal spordiselts “Tervis”, kaluriselts “Laine”, tuletõrjeselts, spordiselts “Vaprus ja Tervis”. Pühapäeviti toimusid kooli saalis kõnekoosolekud, talviti pidas korra kuus jutlust Elisabethi pastor. Lisaks toimusid saalis rändkino seansid, etendusid rahvateatrite näitemängud - näit Pärnu Töölisteatri etendus “Tuulte pöörises” ja peoõhtud lõppesid tantsuga elava muusika saatel. Kooli ruumes tegutses ka laenuraamatukogu, kus laenutajaks ühiskondlikus korras M.Kuldvee. Pärast tema surma A.Helila. Raamatukogu komplekteeriti annetuste või seltsi pidudest saadud raha eest. Kooli tööõpetuse programmi võeti raamatute köitmine. Nii oli 1936. aastaks kogus 360 laste poolt köidetud raamatut. Koolimajas asus raamatukogu 1940. aasta juulini, mil toimus riigipööre.
Oluline on ka fakt, et selles tegevuste mitmekesisuses leidus ruumi veel ka tänases mõistes lasteaia tarbeks. Nimelt tegutses samas hoones ka eelkooliealiste laste mängurühm.

II Maailasõja ajal oli kool suletud. Hoonet kasutasid sõja ajal nii Saksa kui ka Nõukogude armee üksused kasarmuna. Alates 1944. aastast keelas Nõukogude võim seltside tegevuse, kuid kooli saalis hakkas tegutsema Raeküla Rahvamaja. Kool taaskäivitati 23.10.1944 ja siis juba Pärnu IV Mittetäielik Keskkoolina. Kuna rahvamaja asus koolis, siis lõid rahvamaja ringide töös agaralt kaasa õpetajad – eriti näiteringi töös. Mängiti “Kauka jumalat”, “Kapsapead” jt näidendeid. Tegutses ka lastevanemate segakoor. Hakkas kooli juhtima Johannes Kivi, põline raekülalane, kes juhtis kooli kuni selle likvideerimiseni.

Kooli kõrvale rajati uus õppehoone – Lembitu 1a) 1962. aastal. Kool nimetati ümber Pärnu VIII 8-klassiline kooliks. 1972. aastal tunnistati kool 8-klassiliste koolide hulgas parimaks spordi kooliks – rändauhind ja rahaline preemia. Samal aastakümnel oli poiste tööõpetus Sergei Menšikovi käe alla saavutanud tuntuse nii vabariigis kui ka kogu Nõukogude Liidus. Eestist saadetis Uljanovskisse (praegune Simbirsk) 100 kingitust, nende hulgas ka Raeküla poiste näputööd. Poiste tööd jõudsid ka EXPO maailmanäitusele Jaapanis ning töid saadeti ka USAsse. 1972. aastal saadi pronksmedal ja rahaline preemia Moskva Rahvamajanduse näituselt – ikka poiste töö eest.

Vanas koolihoones lõpeb tavahariduse andmine 1978/79 õppeaastal. Õpilaste arv oli selleks ajaks kasvanud rekordiliseks – 427 õpilast. 1.septembril 1979. aastal rivistati lapsed tühjaks jääva koolimaja ette ja viidi rongkäiguga L.Koidula nimelise II keskkooli. Vahelduva eduga kasutasid vana koolimaja ruume alates 1979. aasta sügisest eesti ja vene õhtukoolid, milleb baasil moodustati 1997. aastal täiskasvanute gümnaasium. Samas kolib täiskasvanute koolgi 1989. aastal kõrvalolevasse majja ja nii jääbki vana koolihoone tühjalt seisma. Seda rüüstati ja põletatakse, kuid kohalik majavaim suudab hoonet siiski püsti hoida kuni 2001. aastani, mil sündis Raeküla selts.

**2.2 MTÜ Selts Raeküla**

Seltsi loomise tingis asjaolu, et Raeküla gümnaasium, linnaosa uus hariduskants, mille sünniaastaks oli 1991. aasta, oli valinud süvaõppe suunaks kultuuri, kuid õnnetuseks oli hoonele jäetud projekteerimata aula. Kuna antud õppesuund oli 2000. aastaks kujuenud väga edukas, siis vaevles kool tõsise probleemi ees. Nimelt puudus lastel korrektne harjutusruumi ja esinemiskoht. Nii leidiski kooli toonane hoolekogu, et gümnaasiumi naabruses asuv vana koolihoone on vaja nii õpilaste kui ka linnaosa elanike tarbeks uuele elule äratada.

Reaalsele seltsi loomisele eelnes veel aktiivsete linnaosa elanike diskussioon, kas taaselustada mõni ajalooline selts või luua uus. Põhjusel, et kokku tulnud ei osanud otsustada, millise seltsi kasuks otsustada – nn spordiselts Tervis, kaluriselts Laine, tuletõrjeselts jne, siis peeti ainuõigeks ellu kutsuda päris uus selts – Pärnu linna Raeküla linnaosa selts RAEKÜLA.

Seltsi sünnipäevaks loetakse 2001. aasta Mihklipäeva, kui seltsi asutajaliikmed esmakordselt koos istusid. Samas ametlikuks põhikirja kinnitamise kuupäevaks 5.november 2001.a. Seltsi asutajateks olid kümme aktiivset linnaosa elanikku ja üks organisatsioon – Eino-Jüri Laarmann, Enn Hallik, Liivi Kaasik, Anne Kontus Hermann, Kaljo Kaasik, Eili Laanela, Marko Kevade, Maire Haas, Milve Jaakson, Jüri Randmaa ja MTÜ Pärnu Y-klubi koosseisus Pavel Tammi, Anneli Killing ja Maria-Kristiina Kontus. Seltsi asutajateks osutusid ka kaks põlisraekülalast – Eili Laanela ja Jüri Randmaa. Seltsi peamised eesmärgid olid Pärnu linna Raeküla linnaosa kultuurilise, haridusliku ja sotsiaalse keskkonna arendamine ning vahendaja rollis olemine linnaosa elanike, kohaliku omavalitsuse ja selle allasutuste, riigiasutuste ning ettevõtjate vahel.

Alates 2001.a. on seltsi kasutada olnud Raeküla vana koolihoone, kus juba algusaastatest alates korraldati rahvakoosolekuid, tantsuõhtuid, kontserte jne. Selleks, et sügis-talvisel perioodil hoones viibida saaks, köeti saali suuri ahje nädalajagu päevi enne sündmust. Seltsi liikmed olid vabatahtlikena aktiivselt kaasatud kõigi ettevõtmiste ettevalmistamisse ja läbiviimisse.

Seltsi liikmeskond on aasta aastalt kasvanud. Nimekirja on liitunud uusi aktiivseid elanikke ja samas on igal aastal üldkoosoleku otsusega nimekirjast välja arvatud inimesi, kes on linnaosast ära kolinud või muutunud lihtsalt passiivseteks. 2010/11 hooajal on seltsi liikmete arv 40, kellest 4 esindavad kahte organisatsiooni – Pärnu Y-klubi ja Raeküla lasteaeda. Põlisraekülalastest on tänaseks seltsiga liitunud veel August Edgar Peet, Tiiu Eeskivi ja Uko Eeskivi.

Seltsi korralised koosolekud toimuvad üks kord kuus – viimasel neljapäeval. Koosolekutest võivad osa võtta lisaks seltsi liikmetele ka kõik huvilised. Lisaks korralistele koosolekutele on seltsi liikmed aktiivselt kaasatud erinevate linnaosas toimuvate sündmuste planeerimisse ja korraldamisse. Seltsi liikmetest viis – Liivi Kaasik, Kristi Kesama, Piia Karro, Imbi-Ly Tasane ja Kaljo Kaasik – on kaasatud RVK tegevusse kui palgatöötajad, kuid kõik teised liikmed panustavad linnaosa ja keskuse arengusse vabatahtlikena ja seda aastaringselt.

Seoses Raeküla Vanakooli Keskuse käivitumisega 2006. aasta augustis valmistatid seltsi juhatuse poolt ette uus põhikiri. Põhikirja uuendamise oli tingitud kahes asjaolust. Esmalt vajas lühendamist ühenduse nimetus, kuna reaalses elus oli esimeste tegevusaastate jooksul kasutusele võetud just kombinatsioon – selts Raeküla. Seoses keskuse valmimisega vajasid täpsustamist nii seltsi eesmärgid kui ka tegevused, mida eesmärkide saavutamiseks kavandati. Seltsi tegevuste loetelusse lisandusid koolitus- ja huvihariduse pakkumine ning noortekeskuse rajamine.

**2.3 Raeküla Vanakooli Keskus**

Nimetus **Raeküla Vanakooli Keskus** pärineb 2005.a. märtsist ehk ajast millal selts koostöös linnavalitsuse arengu- ja turismiteenistusega töötas välja ideekavandit Raeküla algkoolihoone restaureerimiseks ja hoone taaskäivitamiseks.

Valida oli lisaks veel Raeküla Kultuurikeskuse ja Raeküla Linnaosakeskuse nimetuste vahel, kuid töögrupp otsustas siiski Raeküla Vanakooli Keskuse kasuks ja seda eelkõige põhjusel, et nimetus väärtustab hoones alates 1912. aastast tegutsenud kooli. Linnaosarahvale ja paljudele teistegi linnaosade elanikele on keskusehoone endiselt teada-tuntud kui koolihoone, mida jääb ka tulevikuski rõhutama osaliselt kooli nimetust kandev keskus.

Raeküla Vanakooli Keskuse ametlikuks lühendiks on **RVK,** mida kasutatakse paralleelselt täispika nimetusega.

RVK ajalugu on veel lühike ja see sai alguse 2006. a. 4. augustist, mil AS Pärnu REV ehitajad andsid osaliselt renoveeritud ruumid maja omanikule – Pärnu LV - ja hoone haldajale - selts Raeküla – üle. Sama aasta sügisel toimus keskuse avanädal, 29.10 – 4.11, mil korraldati erinevaid ettevõtmisi ja seda mudilastest eakateni. Ühe olulise sündmusena tähistati 31.oktoobril 80. aastata möödumist Pärnu kuulsaima arhitekti Olev Siinmaa poolt projekteeritud aula ja jalutusruumi avamisest. Nädal lõppes vanas koolihoones õppinud ja õpetajatena töötanud raekülalaste heategevusliku balliga, mille raames koguti rahalisi vahendeid keskusesse helitehnika soetamiseks.

Hoone renoveerimiseks on selts koostöös Pärnu LV hankinud vahendeid järgmistest allikatest:

* EV Kultuuriministeerium – 2004.a.
* Pärnu LV – 2004 – 2008.a.
* EL Phare CBC 2003 programm – 2005 – 2006.a.
* EV Haridus- ja Teadusministeerium 2007.a.
* Y’s men International Finland-Baltic region (nii rahaline toetus kui ka vabatahtlik töö) – 2007.a.
* Raeküla linnaosa noored (vabatahtlik töö) - 2008.a.

Tänaseks on vanast koolihoonest taastatud ~50%. Senise investeeringu maht ulatub 10 miljoni krooni ligi. Taastamata osa ja hoonet ümbritsev kinnistu vajab investeeringuks toetust orienteeruvalt samas suurusjärgus – 640 tuhat eurot.

Seltsilise tegevuse edendamise, hoone taastamise ja vabatahtliku töö tunnustusena on aja jooksul omistatud kesusega seotud inimestele järgmisi olulisi tunnustusi:

* 2006.a. Pärnu aasta naise tiitel Piia Karrole keskuse käivitamise eest;
* 2008.a. Pärnumaa kodanikuühiskonna aasta teo tiitel Raeküla noortele ja keskuse meistrimehele Kaljo Kaasikule noortekeskuse ruumide renoveerimise eest;
* 2009.a. Pärnu linna teenetemärk Liivi Kaasikule pikaajalise seltsilise tegevuse edendamise eest.

Keskus tegutseb isemajandavana, mistõttu on riskide maandamiseks tegevusi arendatud erinevates valdkondades. Nii on käesoleva hetkeni läbi erinevate rahastamisallikate suudetud tagada keskuse majandamine ja uute valdkondade väljaarendamine. Valdkondade arendamine on toiminud ajaliselt järgnevalt:

2006. a. – kultuurivaldkond (kontserdid, tantsuõhtud, huviringid); ruumide ja tehnika rentimine; seminaride ja konverentside korraldamine; sotsiaalvaldkond (tervisetreeningud eakatele, Pärnumaa telforid, partnerlus Pärnu linna alaealiste komisjoniga);

2007.a. - huviharidus ja noorsootöö (laagrid, huviringid, noortetoa avamine); täiskasvanute koolitus (keeltekoolitused);

2008.a. – avatud noortekeskus (leping Pärnu LVga) ja Raeküla noorteaktiiv; RVK koolituskeskus (tööalaste ja huvikoolituste koolitusload); RVK kohvik; Raeküla koostöökolmiku käivitamine;

2009.a. sügis rahvusvahelised noorteprojektid – demokraatiaprojektid Baltikumi noortele; erinevate riikide kultuurinädalates osalemine ja nende korraldamine (Rootsi, Norra, Leedu, Saksa jne); rahvuskultuuride klubid (norra sõbrad Pärnus, Pärnu saksa selts, ameeriklased Pärnus jne); Raeküla vanaisade klubi;

2010.a. integratsiooniprojektid – lähetused idavirulastest ja pärnakatest ametnikele; MTÜ Vanakooli Noored asutamine; ajalehe Raeküla Sõnumid väljaandmine ja levitamine; sotsiaalvaldkond (partnerlus Tallinna kohtuga ÜKT tundide korraldamiseks)

Keskusel on välja kujunenud partnerlus järgmiste organisatsioonidega:

* Pärnu Linnavalitsus – majandusosakond, haridus- ja kultuuriosakond, sotsiaalosakond ja linnaarst, arengu- ja planeeringutalitus;
* Pärnu Maavalitsus – haridus- ja kultuuriosakond, sotsiaalosakond;
* Hingeabiassotsiatsioon Usaldus;
* Pärnu Raeküla Kool;
* Pärnu Raeküla Lasteaed;
* Folklooriseltsid Kägara, Kevade ning Pastlapaar ja Kuu;
* Pärnu klubi „Tervisesport“ – Andersonide tervisevõimlemine;
* Perekond Moskaljovide seltskonnatantsu klubi;
* MTÜ Pärnu Y-klubi;
* MTÜ Vanakooli Noored.

Keskus on järgmiste koostöövõrgustike liige:

* Raeküla koostöökolmik – alates 2008
* Pärnu linna kodanikeühenduste ümarlaud – alates 2006
* Assotsiatsioon Usaldus võrgustik – alates 2006
* Eesti Rahvusliku Folkloorinõukogu – alates 2007
* Pärnu linna ja maakonna kultuuritöötajate võrgustik alates 2006
* Pärnumaa avatud noortekeskuste võrgustik – alates 2008
* Eesti vabahariduslike koolituskeskuste võrgustik – alates 2009
* Rahvusvaheline hariduskoostöövõrgustik “Interskola”- alates 2002
* Rahvusvaheline heategevuslik organisatsioon Y’s men – alates 2000
* Pärnumaa vabatahtlike võrgustik – alates 2011

**III Keskuse hetkeolukorra kirjeldus ja probleemid**

Käesolev peatükk annab ülevaate Raeküla Vanakooli Keskuse hetkeseisust – kasutusel olev hoone, arendatavad valdkonnad ja finantsmajanduslik olukord.

2006. aastal käivitunud osaliselt taastatud koolihoones – Raeküla Vanakooli Keskuses tegutseb käesoleval hetkel:

* RVK avatud kultuurikeskus – alates 2006. a. (leping Pärnu LV nr 2-13.4/86);
* Hingeabi Assotsiatsioon USALDUS Pärnu piirkond – alates 2006. a. (leping Pärnu LV nr 2-13.4/63/2009
* RVK avatud noortekeskus, sh ÜKT-teenus lastele ja noortele – alates 2008.a. (koostööleping Pärnu LV nr 2-13.4/82 ja Tallinna Kohtu Pärnu KrHoO) ;
* RVK koolituskeskus – alates 2007.a. (koolitusluba nr 5179& 5519, EHIS registreeritud HUVIKOOLI õppekavad: 84603, 84606);
* Keskuse ruume kasutavad treeningtundide läbiviimiseks Raeküla kool, Raeküla lasteaed, erinevad Pärnu linnas ja Paikuse vallas tegutsevad folkloorirühmad, tervisevõimlemise ja seltskonnatantsu rühmad.

**Probleemid ja lahendused:**

|  |  |
| --- | --- |
| **PROBLEEMID** | **LAHENDUSED** |
| 1. Ruumide ja tehniliste vahedite puudus nii noortekeskuse ku ka huvikoolituste sisutegevuste mitmekesistamiseks, sh heliisoleeritud harjutusruumid noortele muusikutele
 | Koostöös noorteaktiivi liikmete ja huvikoolituse õpetajatega on välja töötatud keskuse ruumide kasutamise kavand. |
| 1. Puudub noorte töökasvatuseks ja pikaajaliste töötute aktiviseerimiseks vajalik keskkond
 | Kavas on renoveerida meeste (sh poisid ja noormehed) käsitöömajana Lembitu 1a paiknev hoone ja naiste (sh tütarlaste ja neidude) käsitöölisteks tegevusteks sisustada keskuse ruumides II korruse õppeklass. |
| 1. Erivajadustega inimestel puuduvad sisenemiseks ja hoones liikumiseks võimalused
 | Projekteerida siseruumides korruste vaheliseks liikumiseks trepptõstuki süsteem ja välja ehitada nii väline invatee kui ka sisemine korrustevaheline liikumissüsteem.  |
| 1. Turvalisusega seonduvad puudused.
 | Ehitada välja territooriumi piirav aed ning siseruume ja välisterritooriumi kattev turvakaamerate süsteem. |
| 1. Puudulik ventilatsioonisüsteem.
 | Ehitada välja kogu hoonet kattev ventilatsioonisüsteem. |
| 1. Probleemid hoone katuse ja vihmavee torustikega.
 | Renoveerida veekahjustustest rikutud katuseosad ja paigaldada vihmaveetorustikesse soojenduskaablid. |
| 1. Suured küttekulud.
 | Renoveerida aula aknad, soojustada põrand, projekteerida ja välja ehitada alternatiivenergiaid kasutav soojasüsteem. |

**Keskuse infrastruktuuri seisund ja ruumide kasutusvaldkond**

|  |  |
| --- | --- |
| **Ruumi nimetus** | **Ruumi kasutusvaldkond ja seisund 2010/11 hooajal** |
| **Keldrikorrus** |
| Kaminaruum (31 m2) | Noortekeskuse puhkeruum |
| Prooviruum (43 m2) | Noortekeskuse mängudesaal |
| Rühmaruum (26 m2) | *Taastamata* |
| Pesuruum (17,5 m2) |
| Noortekeskuse tualett (4,6 m2) | Taastatud |
| Üldkasutatavad tualetid - meestele ja naistele (22,8 m2) | Taastatud |
| Tehniline ruum (15,6 m2) | Soojasõlm*NB! Ruum on renoveerimata* |
| **I korrus** |
| Kontor (22 m2) | * Õppeklass
* Ringiruum
* Raamatukogu-internetipunkt
 |
| Kabinet (30 m2) | Keskuse personali kabinet (5 töökohta) |
| Kontor (53,8 m2) | * Õppeklass-ringiruum (peeglitega)
* Seminariruum
* Sünnipäevade ja vastuvõttude saal
 |
| Köök-söögituba & terrass (33+23m2) | Taastatud |
| Arvuti-lugemissaal (53,8 m2) | *Taastamata* |
| Aula & fuajee (167+78 m2) | * Harjutusruum,
* Kontsert- ja pidusaal,
* Konverentsi- ja seminarikeskus
 |
| Invatualett & pesuruum (5+3 m2) | Taastatud |
| Riietehoid (9 m2) | Taastatud |
| Ladu (8,5 m2) | Taastatud |
| **II korrus** |
| Rekvisiitide ladu (39 m2) | Harjutusruum – panipaik |
| 202\_Tuba&tualett (9+3,6m2)  | *Taastamata* |
| 206\_Tuba (17 m2) |
| 208\_Tuba&tualett (21,5+3,6 m2) |
| 211\_Tuba (20,3 m2) |
| 212\_Tuba (24 m2) |
| 215\_Tuba (23,8 m2) |
| 218\_Tuba (16 m2) |
| 220\_Tuba (18,8 m2) |
| 222\_Tuba (16,3 m2) |
| 213&214\_WC&dušširuum (3,5+3,5 m2) |
| **Käsitöömaja – Lembitu 1a kuur** |
| Käsitöötuba&terrass (40&20 m2) | *Olemasolev hoone on täielikult amortiseerunud.* |
| Ärklikorrus (30 m2) |

**Finantsmajanduslikud näitajad**

Keskus on alates selle käivitumisest 2006. aasta sügisest, järkjärgult tegevusi laiendanud. Keskuse senise tegevuse tulemuslikkust iseloomustavad kõige ülevaatlikumalt tabelites 1 ja 2 toodud MTÜ Selts Raeküla bilanss ja tulemiaruanne perioodil 2006-2010).

*Tabel 1*

*MTÜ Selts Raeküla BILANSS*

|  |  |  |  |  |  |
| --- | --- | --- | --- | --- | --- |
|  | **31.12.2006** | **31.12.2007** | **31.12.2008** | **31.12.2009** | **31.12.2010***prognoos* |
| **AKTIVA** |  |  |  |  |  |
|  Raha | 152385 | 51467 | 93391 | 174522 | 64643 |
|  Nõuded ja ettemaksed | 11456 | 17295 | 20643 | 32863 | 204798 |
|  Varud | 0 | 0 | 2508 | 2179 | 735 |
|  Käibevara kokku | 163841 | 68762 | 116542 | 209564 | 270176 |
|  Põhivara kokku (jääkväärtuses) | 0 | 0 | 37203 | 25455 | 13707 |
| **Aktiva (varad) kokku** | **163841** | **68762** | **153745** | **235019** | **283883** |
| **PASSIVA** |  |  |  |  |  |
|  Võlad ja ettemaksed | 8877 | 56775 | 89704 | 113574 | 132182 |
|  Sihtfinantseerimine | 104746 | 21548 | 17537 | 69987 | 86111 |
|  Lühiajalised kohustused kokku | 113623 | 78323 | 107241 | 183561 | 218293 |
|  Pikaajalised kohustused kokku | 0 | 0 | 0 | 0 |  |
|  Eelmiste perioodide akumuleeritud tulem | 16867 | 50218 | -9561 | 46504 | 51458 |
|  Aruandeperioodi tulem | 33351 | -59779 | 56065 | 4954 | 14132 |
|  Netovara kokku | 50218 | -9561 | 46504 | 51458 | 65590 |
| **Passiva (kohustused ja netovara) kokku** | **163841** | **68762** | **153745** | **235019** | **283883** |

*Tabel 2*

*MTÜ Selts Raeküla KASUMIARUANNE*

|  |  |  |  |  |  |
| --- | --- | --- | --- | --- | --- |
|  | **2006** | **2007** | **2008** | **2009** | **2010***prognoos* |
| **TULUD** |  |  |  |  |  |
|  Liikmetasud | 2400 | 2900 | 3000 | 3000 | 2100 |
|  Tulud sihtfinantseerimisest | 438021 | 505911 | 579277 | 820628 | 627749 |
|  Müügitulu | 155050 | 352241 | 447737 | 449164 | 967952 |
|  Tulud kokku | 595471 | 861052 | 1030014 | 1272792 | 1597801 |
| **KULUD** |  |  |  |  |  |
|  Sihtotstarbelised finantseeri-tud projektide otsesed kulud | 286731 | 165203 | 510886 | 736689 | 382754 |
|  Mitmesugused tegevuskulud | 95705 | 439823 | 197598 | 133262 | 339104 |
|  Tööjõukulud | 180014 | 316360 | 256516 | 387255 | 850209 |
|  Põhivara kulum | 0 | 0 | 9790 | 11748 | 11748 |
|  Kulud kokku | 275719 | 921386 | 974790 | 1268954 | 1201061 |
| **Põhitegevuse tulem** | **33021** | **-60334** | **55224** | **3838** | **13986** |
|  Finantstulud ja –kulud | 330 | 555 | 841 | 1116 | 146 |
| **Aruandeaasta tulem** | **33351** | **-59779** | **56065** | **4954** | **14132** |

Seltsi ja keskuse tegevusi on rahastatud lisaks Pärnu LV-poolsetele sihtfinantseeringutele järgmistest allikatest:

* Hasartmängumaksu Nõukogu
* Kultuurkapital
* Kohaliku omaalgatuse programm
* Pärnu Maavalitsus
* Vabaühenduste Fond
* EL programm Euroopa Noored
* Kodanikuühiskonna Sihtkapital
* Põhjamaade Ministrite Nõukogu
* Integratsiooni- ja Migratsiooni SA „Meie Inimesed“
* Eesti Töötukassa
* Huvikoolitus
* Täiskasvanute tööalase ümber- ja täiendõpe
* Konverentside ja seminaride korraldamine
* Ruumide üürimine

Tegevuste laienemise ja järjepideva tööga täiendavate rahastamisallikate hankimisel on keskuse tulud järk-järgult kasvanud – vt lisatud tabelit. Kindlasti on oluline fakt, et peamise toetaja – Pärnu LV – poolne olulisus on järkjärgult vähenenud ja tõestab, et keskuse jätkusuutlikkus ei ole enam nii tihedalt, kui esimestel tegevusaastatel, sõltuvuses omavalitsusepoolse toetuse suurusest.

|  |  |  |  |
| --- | --- | --- | --- |
| **Aasta** | **Tulud****(krooni)** | **Sihtfinantseerimine** | ***sh Pärnu LV sihtfinantseerimine*** |
| **Krooni** | **% tuludest** | ***Krooni*** | ***% tuludest*** |
| 2006 | 595471 | 438021 | 73,55 | *232600* | *39,06* |
| 2007 | 861052 | 505911 | 58,75 | *301070* | *34,96* |
| 2008 | 1030014 | 579277 | 56,24 | *405642* | *39,38* |
| 2009 | 1272792 | 820628 | 64,47 | *443026* | *34,81* |
| 2010 | 1597801 | 627749 | 39,29 | *323575* | *20,25* |

**IV Raeküla Vanakooli Keskuse arengusuunad**

Käesolevas peatükis kajastatakse keskuse arengusuundi ja seda nii infrastruktuuri kui ka sisutegevuste arendamiseks.

**4.1 Keskuse ja kinnistu lõplik renoveermine**

|  |  |  |
| --- | --- | --- |
| **Ruumi nimetus** | **Kasutusvaldkond 2010/11 perioodil** | **Hoone ja kinnistu seisund 2015. aastaks** |
| **Keldrikorrus** |
| Kaminaruum (31 m2) | Noortekeskuse puhkeruum | Noortekeskuse puhkeruum koos **õppeköögiga** |
| Prooviruum (43 m2) | Noortekeskuse mängudesaal | Noortekeskuse mängudesaal |
| Rühmaruum (26 m2) |  | Minijõusaal |
| Pesuruum (17,5 m2) |  | Riietusruum, pesuruum (meestele ja naistele eraldi), saun |
| Noortekeskuse tualett (4,6 m2) | Taastatud |
| Üldkasutatavad tualetid - meestele ja naistele (22,8 m2) | Taastatud |
| Tehniline ruum (15,6 m2) | Soojasõlm*NB! Ruum on renoveerimata* | Tehniline ruum, kuhu paigutub küttesüsteem ja sooja vee tootmine. |
| **I korrus** |
| Kontor (22 m2) | * Õppeklass
* Ringiruum
* Raamatukogu – internetipunkt
 | * Noorsootöötaja, sotsiaaltöötaja jt spetsialistide kabinet (1/2 kabinetist)
* Peretuba (1/2 kabinetist)
 |
| Kabinet (30 m2) | Keskuse personali kabinet (5 töökohta) |
| Kontor (53,8 m2) | * Õppeklass-ringiruum (peeglitega)
* Seminariruum
* Sünnipäevade ja vastuvõttude saal
 |
| Köök-söögituba & terrass (33+23m2) | RVK kohvik | * RVK kohvik
* Terrass on välisündmustel kasutusel lavana
 |
| Arvuti-lugemissaal (53,8 m2) |  | * Miniraamatukogu
* Arvutiklass-avatud internetipunkt
* Nõupidamiste ruum
 |
| Aula & fuajee (167+78 m2) | * Harjutusruum,
* Kontsert- ja pidusaal,
* Konverentsi- ja seminarikeskus
 | * Akende renoveerimine
* Põrandate soojustamine
* Statsioaarse heli- ja valgustehnika paigaldamine
* Teisaldatav moodullava
* Teisaldatavad peegelppüramiidid
 |
| Invatualett & pesuruum (5+3 m2) | Taastatud |
| Riietehoid (9 m2) | Taastatud |
| Ladu (8,5 m2) | Taastatud |
| **II korrus** |
| Rekvisiitide ladu (39 m2) | Harjutusruum | * Bändide heliisoleeritud prooviruum (2/3 ruumist)
* Stuudio, sh klaasaken aulasse (1/3 ruumist)
 |
| 202\_Tuba&tualett (9+3,6m2)  |  | Vabatahtlike keskus & õpetajate kodu* Köök-söögituba
* Majutusvõimalus kuni 6-le inimesele
* Kabinet-töötuba
 |
| 206\_Tuba (17 m2) |  |
| 208\_Tuba&tualett (21,5+3,6 m2) |  |
| 211\_Tuba (20,3 m2) |  | Käsitöö- ja taaskasutuskunsti keskus tütarlastele, neidudele ja naistele | Suvisel perioodil on ruumid kasutusel laagrilisteks tegevusteks.  |
| 212\_Tuba (24 m2) |  |
| 215\_Tuba (23,8 m2) |  | Keeltekeskus |
| 218\_Tuba (16 m2) |  | Ettevõtlikkuse keskus |
| 220\_Tuba (18,8 m2) |  | Kujutava kunsti keskus |
| 222\_Tuba (16,3 m2) |  | Vaimse ja füüsilise tervise keskus |
| 213&214\_WC&dušširuum (3,5+3,5 m2) |  | Ühiskasutatavad tualetid ja dušširuumid |
| **Käsitöömaja – Lembitu 1a** |
| Käsitöötuba&terrass (40&20 m2) |  | Käsitöö- ja taaskasutuskunsti keskus poistele, noormeestele ja meestele |
| Ärklikorrus (30 m2) |  | Puhketuba – ringiruum |

**Muud üldehituslikud ja haljastustööd:**

* Katusekonstruktsioonide renvoeerimine ja soojusjuhtmega varustatud vihmaveesüsteem;
* Sundventilatsioonisüsteemi väljaehitamine;
* Erinevatele alternatiivenergiatele välja ehitatud soojussüsteem – päike, õhk, vesi, maa
* Territooriumi haljastus, korrastatud parkimisplats ja mänguväljakud ning territooriumi ümbritsemine aiaga;
* Turvasüsteemi väljaehitamine.

**4.2 RVK avatud kultuurikeskus**

Avatud kultuurikeskus teeb tihedat koostööd erinevate kultuuriorganisatsioonidega nii Pärnu linnas kui ka väljaspool seda. Välja on kujunenud traditsioonilised ettevõtmised – tasuta kontserdid linnaosa elanikele, heategevuslikud kontserdid ja loteriid Pärnumaa kasuperede toetuseks, rahvakultuuri tähtpäevade ja riiklike pühade tähistamine.

Alates keskuse avamisest on selles tegutsemist alustanud mitmed huvigrupid – vt tabel 3, kelle tegevusi on kavas ka tulevikus toetada ja lisaks ka nende tegevusi laiendada.

*Tabel 3*

*Keskuses tegutsevad kultuurigrupid*

|  |  |  |  |  |
| --- | --- | --- | --- | --- |
| Jrk nr | Kultuurigrupi nimi ja sihtgrupi kirjeldus | Hooaeg - liitumine keskusega või tegevuse algus | Liikmeid2010/11 hooajal | Liikmeid2015/16 ja laiendatud sihtgrupp |
| 1 | Folkloorirühm Kaasike *– eakad daamid* | 2007/08 | 26 | 30NB! Rühma liikmeskonna keskmine vanus on suurenenud vähemalt 10 aastat |
| 2 | Showtansurühm Hanna *– teismelised tütarlapsed* | 2006/07 | 6 | 18Kolmes vanuserühmas |
| 3 | Pärlistuudio Pärlike – *erinevas vanuses naised* | 2008/09 | 9 | 16 |
| 4 | Taaskasutuskunsti keskus – *erinevas vanuses naised* | 2008/09 | 12 | 24Lisandunud on tegevused erinevas vanuses meestele |
| 5 | Laste laulustuudio Mudila – *eelkooliealised ja algklasside õppivad mudilased* | 2006/07 | 4 | 16Lisaks solistidele tegutsevad edukalt ka ansamblid noormeestel, neidudele ja segarühmadena |
| 6 | Pillistuudio Stacatto – *trummi, kitarri ja klaveri õppurid (lapsed, noorukid ja täiskasvanud)* | 2007/08 | 16 | 32Lisanduvad uued erialad instrumendid – akordion, viiul, kannel, jauram jne |
| 7 | Folklooriansambel Viisuke – *16-24-aastased noormehed (muusikud, lauljad ja tantsijad)* | 2008/09 | 16 | 24Grupiga on liitunud lisaks noormeestele mudilased (6-8-aastased) ja mehed (üle 30-aastased) |
| 8 | Gospelansambel Friendship – *segakoosseis noormeestest ja neidudest* | 2008/09 | 10 | 24Paralleelkoosseis keskealistest meestest ja naistest |
| 9 | Naisansambel Õied – *keskealised naised* | 2009/10 | 6 | 18Paralleelkoosseis neidudest |
| 10 | Vokaalansambel SMS – *paralleelkoosseisud erinevas vanuses (14-40-aastased) neidudest-noormeestest, naistest-meestest* | 2009/10 | 24 | 48Koosseisude hulk on kahekordistunud |
| 11 | Pärnu Saksa selts – *keskealised ja vanemad saksa keele ja kultuuri huvilised* | 2009/10 | 24 | 36Huviliste hulk on suurenenud ja vanuseline koosseisu noorenenud |
| 12 | Raeküla vanaisade klubi | 2008/09 | 12 | 20 |

Eelolevatel hooaegadel on kavas tegevusi alustada järgmiste huvigruppidega:

* kodu-uurijate selts
* näitemängustuudio
* võimelisklubi
* tantsustuudio
* terviseklubi
* Raeküla vanaemade klubi
* norra sõbrad Pärnus
* ameeriklased Pärnus

Lisaks juba taditsiooniks muutunud kaks korda kuus toimuvatele tasuta kontserditele, kus astuvad kuulajate-vaatajate ette peamiselt Pärnu linna ja maakonna isetegevuslased, kavandatakse tulevikus korraldama hakata:

* professionaalsete ja üleriigililiselt tuntud esinejate kontserte – 1 kord kvartalis;
* rahvateatrite etendusi – 1 kord kvartalis;
* taaselustada seltskonnatantsuõhtud – 1 kord kuus.

**4.3 RVK avatud noortekeskus**

Noortekeskuse tegevuste elluviimiseks on hetkel kasutuses kaks keldrikorruse ruumi, mis vajavad juba kerget sanitaarremonti. Lisaks tuleb nimetatud ruumides lahendada liigniiskuse ja meresoola kahjustustest tulenevad probleemid. Mõlema probleemi lahendamiseks on vajalik välja ehitada õhk-soojussüsteem, mis tagab aastaringse ruumide kütmise ja ventileerimise.

Lisaks on kavas ühes renoveeritud ruumis välja ehitada õppeköök, et nii võimaldada keskust külastatavatel noortel huviringides kokakunsti tõdesid tundma õppida ja seda koos emade ja vanaemadega, miks mitte ka koos isade ja vanaisadega. Õppeköögi olemasolu laiendab ruumide kasutamise võimalusi näiteks sünnipäevade, klassiõhtute ja laagrite korraldamisel.

Keldrikorrusel on kavas välja ehitada ka hügieenikompleks – saun, dušširuumid, tualetid. Just hügieenikompleks võimaldab tulevikus nii noortekeskust kui ka teisi keskuse ruume kasutusele võtta laagrite korraldamiseks erinevatele huvigruppidele, sh rahvusvahelistele.

Noorte endi ettepanekul on kavas keldrikorrusel välja ehitada ja sisustada jõusaal. Nimelt pole noorte kinnitusel Pärnu linnas olemasolevate jõusaalide maksumus neile ja nende peredele taskukohane. Samas on noortel suur huvi treenimise vastu. Treeningruumi olemasolu võimaldab isadel-poegadel ja emadel-tütardel ühiselt ja tervislikult aega veeta.

Noorte hulgas on popullaarseks kujunenud noortebändide loomine. 2009/10 hooajal hakkasid noorteaktiivi liikmed korraldama kontsertõhtuid nii Raeküla linnaosas kui kogu Pärnu linnas tegutsevatele noortebändidele. Korraldajad kutsusid üles ka nn keldri – ja garaažibände kontserditel üles astuma. Üleskutse tulemusel liitus keskuse tegevustega perioodil 2009 – 2011 neliteist uut bändi:

1. Ainus Seadus
2. M. A. A.
3. The Skip
4. Chillax
5. 6th Yard Posse
6. Smoke Harvest
7. The Blue Eyed Betty
8. Suund On Pluuto
9. Unlimited
10. Vaim
11. 3P&MS
12. Seevald
13. Roosa T-Särk & Pink T-Shirt
14. Dahyta

Kuna keskuses spetsiaalne proovisaal puudub ja ka noorte katsed 2010. aasta suvel prooviruumi ehitamiseks keskuse keldrikorrusele liigse niiskuse tõttu õnnestusid, on kavas 2011. aasta suvel koostöös noortega välja ehitada bändide prooviruum koos stuudioga keskuse kontsersaali taga paiknevas II korruse prooviruumis-panipaigas.

Käesolevaks hetkeks on kogu nii Eesti riigi kui ka Euroopa tasandil probleemiks kujunenud tööpuudus ja seda eriti noorte hulgas. Töökasvatuse pakkumiseks on kavas hiljemalt 2013.aastaks välja ehitada ja sisustada järgmised tegevustoad:

* Käsitöö- ja taaskasutuskunsti töötoad poistele, noormeestele ja meestele – asukohaga Lembitu 1 a kuuris;
* Käsitöö- ja taaskasutuskunsti töötoad tüdrukutele, tütarlastele ja naistele – asukohaga Lembitu 1 II korrus.

**4.4 RVK koolituskeskus**

Alates 2007.aasta talvest, kui keskuses alustasid tegevuste esimesed keeleõppegrupid on koolitusvaldkond edukalt arenenud. Käesolevaks hetkeks on registreeritud mitmeid õppekavasid nii täiskasvanute tööalase ümber- ja täiendõppe valdkonnas kui ka huvihariduse registris. Koolituskeskus korraldab sügisest kevadeni erinevates valdkondades kursusi ja suvisel perioodil on kõigil huvilistel võimalus osa saada arendavatest tegevustest linnalaagrites. Linnalaagrid on leidnud endale ka ühisnimetaja – RVK kultuurne külakool.

Kavas on jätkata koolituste pakkumist olemasolevatel tööalastes ümber- ja täiendõppe valdkondades:

* Keelekoolitused – eesti, vene, inglise, saksa, soome, rootsi, norra, hispaania
* Arvutikoolitus – algajatele ja edasijõudnutele
* Bürootöötajate täiend- ja ümberõpe
* Aktiivne tööotsimine

Tööalases valdkonnas on kavas välja töötada järgmised tööalase koolituse õppekavad ja ühtlasi neile ka koolitusload taotleda:

* Giidindus ja giidide täiendõpe – 2010/11 õppeaasta;
* Kogukonnalehe toimetamine – 2010/11 õppeaasta;
* Väikeaia hooldaja – 2011/12 õppeaasta;
* Noortegrupi juht – 2011/12 õppeaasta;
* Lapsehoidja-koduabiline – 2012/13 õppeaasta;
* Koduõpetaja – 2012/13 õppeaasta.

Õppekavade väljatöötamisel on kavas koostööd teha Pärnu linnas tegutsevate erialaliitudega – näit giidide ühendus, klassiõpetajad, lastevanemate liit jne.

Koolituste pakkumisel huvigruppidele ja täiendavate rahastamiskanalite hankimiseks on kavas koostööd teha erinevate organisatsioonidega – Pärnu giidide ühendus, Eesti Töötukassa, Pärnumaa omavalitsused jne. Kavas on konkureerida nii riigihangetes kui ka erinevatel projektikonkurssidel – näit Euroopa Sotsiaalfond, Avatud Eesti Fondi kriisprogramm jne.

Huvikoolitust pakutakse hetkel nelja Eesti Hariduse Infosüsteemis registreeritud õppekava raames:

* Võõrkeele õpe läbi mängu – eesti keel, inglise keel, vene keel;
* Laulu- ja pilliõpe – kitarr, löökpillid, klaver, laul;
* Digifotograafia;
* Rahvakultuur – pärimus, kunst ja käsitöö.

Nimetatud õppekavade raames on kavas peamiselt laiendada sihtgruppi täiskasvanud õppijate arvelt. Kui 2010/11 õppeaastal on 85 õppija hulgas vaid 8 täiskasvanut, siis 2013. aastaks peab huvikoolituses osalejate arv vähemalt kahekordistuma (170) ja osalejatest orienteeruvalt veerand peaksid olema täiskasvanud - ~40 õppijat.

**4.5 RVK sotsiaaltöökeskus**

Keskuses on alates selle käivitumisest 2006. aastal tegutsenud Pärnumaa Usaldustelefoni telforid. Lisaks on keskus kujunenud samas ajast ka koostööpartneriks Pärnu linna alaealiste asjade komisjonile ja alates 2010.aastast Tallinna kohtu Pärnu kriminaalhooldusosakonnale, kes suunavad õigusrikkujaid keskusesse ühiskondlikult kasuliku töö tunde läbima. Kohalike aktiivsete vanaisade eestvedamisel on käivitunud vanaisade klubi, mis võimaldab eakatel meestel aega veeta nii üheskoos kui ka endast nooremate (laste ja lastelaste) seltsis.

Esmalt on kavas korraldada olemasolevatele telforitele täienduskoolitusi ja uutele huvilistele väljaõppekursusi, et nii laiendada Usaldustelefoni kaasatavate vabatahtlike hulka. Eelkõige on kavas propageerida UT tegevust juba pensionile jäänud pedagoogide, kultuuri- ja sotsiaaltöötajate hulgas, kuna nimetatud sihtgruppide näol on tegemist inimestega, kes on harjunud suhtlema erinevate inimestega. Senine kogemus näitab, et liikuvus telforite hulgas on suur ja piirkondliku UT tegevuse koordineerijatena peame tagama pideva telforite juurdekasvu, et nii vältida olemasolevate vabatahtlike läbipõlemise ja sellest tööst loobumise.

Lisaks on kavas sotsiaalvaldkonna uute arendustena välja töötada ja pakkuma hakata järgmise sisuga tegevusi:

* pikaajaliste töötute, väikelaste emade ja eakate tööalane aktiviseerimiskeskus (2011/12);
* eakate päevakeskus noortekeskuse ruumes hommikupoolsetel aegadel (2011/12 hooajal);
* Raeküla vanaemade klubi (2012/13 hooajal);
* lapseootel noorte naiste ja väikelaste emade-isade perekool (2012/13 hooajal).

**V Raeküla Vanakooli Keskuse finantsprognoos ja planeeritavad rahastusallikad**

Keskuse tulude prognoosimisel on aluseks võetud 2010. aasta näitajad. Keskuse tulubaas koosneb nii hetkel kui ka tulevikus kahes osast – omatulu ja sihtfinantseerimised. Esimeste hankimiseks renditakse ruume ja tehnikat, korraldatakse tasulisi koolitusi, seminare, konverentse ja müüakse kaupu (kohvik, taaskasutuskeskus jne). Sihtfinantseerimiseks taotletakse vahendeid kohalikust omavalitsusest (valdkondade tegevustoetused ja projektikonkurssid) ning erinevatest siseriiklikest ja rahvusvahelistest fondidest. Tulude prognoosimisel on lähtutud järgmistest põhimõtetest:

* tulubaas suureneb igal järgneval aastal orienteeruvalt 5-10 %
* omatulude maht kogutulust jääb 55 – 59% vahemikku
* omavalitsuse poolne sihtfinantseerimine ei ületa kogutulust 30%

|  |  |  |  |
| --- | --- | --- | --- |
| **Aasta** | **Tulud** | **Sihtfinantseerimine** | ***sh Pärnu LV sihtfinantseerimine*** |
| **Krooni** | **% tuludest** | ***Krooni*** | ***% tuludest*** |
| **2010****baas-aasta** | **1 597 801 kr** | **627 749 kr** | **39,29** | ***323 575 kr*** | ***20,25%*** |
| **2011** | **103 000 €** | **45 000 €** | **44%** | ***25 000 €*** | ***24,27%*** |
|  | 1 611 600 kr | 704 097 kr |  | *391 165,00 kr* |  |
| **2012** | **109 000 €** | **45 000 €** | **41%** | ***28 000 €*** | ***25,69%*** |
|  | 1 705 479 kr | 704 097 kr |  | *438 104,80 kr* |  |
| **2013** | **115 000 €** | **50 000 €** | **43%** | ***30 000,00 €*** | ***26,09%*** |
|  | 1 799 359 kr | 782 330 kr |  | *469 398,00 kr* |  |
| **2014** | **120 000 €** | **54 000 €** | **45%** | ***32 000,00 €*** | ***26,67%*** |
|  | 1 877 592 kr | 844 916 kr |  | *500 691,20 kr* |  |
| **2015** | **126 000 €** | **55 000 €** | **44%** | ***34 000,00 €*** | ***26,98%*** |
|  | 1 971 472 kr | 860 563 kr |  | *531 984,40 kr* |  |
| **2016** | **132 000 €** | **58 000 €** | **44%** | ***36 000,00 €*** | ***27,27%*** |
|  | 2 065 351 kr | 907 503 kr |  | *563 277,60 kr* |  |
| **2017** | **138 000 €** | **60 000 €** | **43%** | ***38 000,00 €*** | ***27,54%*** |
|  | 2 159 231 kr | 938 796 kr |  | *594 570,80 kr* |  |
| **2018** | **145 000 €** | **62 000 €** | **43%** | ***40 000,00 €*** | ***27,59%*** |
|  | 2 268 757 kr | 970 089 kr |  | *625 864,00 kr* |  |
| **2019** | **152 000 €** | **64 000 €** | **42%** | ***42 000,00 €*** | ***27,63%*** |
|  | 2 378 283 kr | 1 001 382 kr |  | *657 157,20 kr* |  |
| **2020** | **159 000 €** | **67 000 €** | **42%** | ***45 000,00 €*** | ***28,30%*** |
|  | 2 487 809 kr | 1 048 322 kr |  | *704 097,00 kr* |  |

**Planeeritavad rahastusallikad**

Omatulude saamiseks:

* korraldatakse tööalaseid ümberõppe ja täienduskoolitusi kursusi;
* korraldatakse huvikoolitusi lastele ja täiskasvanutele;
* renditakse ruume ja tehnikat nii eraisikutele kui ka organisatsioonidele;
* osaletakse riigihangetes nii pea- kui ka alltöövõtjatena (nn Eesti Töötukassa, Integratsiooni- ja Migratsiooni SA jne),
* korraldatakse seminare ja konverentse.

Sihtfinantseerimisteks taotletakse toetusi:

* Pärnu Linnavalitsuse toetusprogrammidest,
* siseriiklikest fondidest (nn Hasartmängumaksu Nõukogu, Kultuurkapital, Kohaliku omaalgatuse programm, Pärnu Maavalitsus, Kodanikuühiskonna Sihtkapital, Eu roopa Sotsiaalfond, Euroopa Regionaalarengu Fond jne)
* rahvusvahelistest fondidest (nn EL Euroopa Noored, Põhjamaade Ministrite Nõukogu jne)

**KOKKUVÕTE**

Raeküla Vanakooli Keskuse arengukava aastani 2020 loob eeldused vana koolihoone lõplikuks renoveerimiseks ja valdkondade süsteemseks arenguks. Arengukava elluviimist jälgib seltsi juhatus. Lisaks vaadatakse vastutavate spetsialistide poolt arengukava läbi hiljemalt iga hooaja lõpukuul – mais. Nende poolt antakse iga-aastasel juunis toimuval seltsi üldkoosolekul ülevaade arengukava täitmisest ja tehakse ettepanekuid vajalike muudatuste sisseviimiseks. Muudatused arengukava elluviimises kinnitab seltsi üldkoosolek.